اليوم راح نحجي عن مشكلة:
🌹#الثقة_بالنفس?
موضوع يمكن اغلبكم ينتظره لان يشوف نفسه ماعنده هاي الثقه الي توصله لأحلامه ،،،
الثقه شي كلش مهم لازم يتوفر بنفس كل واحد لان بغيابه راح تحس انت ضعيف انت صغير گدام حلمك ومتگدر تحققه ...!💔
تعرفون اسهل شي يمكن الانسان يكتسبه هو الثقه تسألون شلون؟
اني اگوللكم ....
انت منو خالقك ؟ الله سبحانه صح ؟
ربك مستحيل يخلق شي ضعيف وميتحمل حياته
لان الله لا يحمل عبده مالا طاقة له على تحمله..
🎗اول شي تسوي ... حب نفسك اؤمن بقدراتك حب ايجابياتك وسلبياتك اعرف انت انسان متميز حتى بأخطائك.
🎗ثاني شي كن انت لتستنسخ غيرك لتغير من نفسك ابقى مثل ما انت وطورهه وتصرف على طبيعتك اعرف قيمة نفسك اعرف شكد انت عظيم
🎗ثالث شي اوكف گدام المرايه باوع بعيونك واحجي ويه نفسك گول :
هذا الانسان الي گدامي قوي ويگدر
يگدر يحقق اي شي يريده يگدر يوصل ويحلق ومحد راح يمنعه بس لانه يريد هالشي فهو قادر عليه ..
🎗رابع شي حفز نفسك بنفسك لتنتظر من احد يشجعك اكتب كلام يخليك واثق بنفسك مثلا مقدمة كل كتاب اكتب لا لليأس نعم للمحاوله ... اجعل منك قدوتاً لنفسك 👌🏻
🎗خامس شي اعرف انه ماكو شي حلوو يجي بسهوله اذا تريد الحلو اصبر على مره اصلا يا حلاة الفرحه الي تجي بعد التعب ...
عادي تتعب عادي تبچي عادي تنكسر وتتحطم بس مو عادي تستسلم ابداً موعادي
....
اجعل من النجاح سفينه لك ولتكن الثقه شراعها